Den nordiske barne- og ungdomslitteraturkonferansen

Den nordiske barne- og ungdomslitteraturkonferansen, også kalt Nordisk barnebokkonferanse (NBBK),  er en tverrfaglig konferanse om barne- og ungdomslitteratur. Den arrangeres i Stavanger av Rogaland fylkesbibliotek i samarbeid med Rogaland fylkeskommune og andre og har blitt holdt omtrent annethvert år siden 1993. Konferansen er Nordens største arrangement om barn og unges litteratur og lesing. Konferansen blir vanligvis holdt over tre dager i februar og omfatter foredrag og opplesninger av blant andre norske og utenlandske forskere, formidlere og forfattere. Deltakere er forfattere, illustratører, bibliotekarer, forlagsfolk, litteraturvitere, lærere, oversettere, litteraturkritikere og andre, hovedsakelig fra Skandinavia.

Tidligere ledere for konferansen har blant andre vært Leikny Haga Indergaard og Anne Liv Tønnessen. Prosjektleder i 2008 og 2011 var litteraturformidleren Ine Marit Torsvik Bertelsen. I 2011 deltok over 350 personer på konferansen. I 2015 og 2017 ble NBBK arrangert i Stavanger kulturhus (Sølvberget)NBBK 2015  og  ledet av bibliotekar Siri Odfjell Risdal.Periskop.no om Siri Odfjell Risdal

Konferanser
1993: «Ta boka og spis den!» 1. – 3. februar 
1995: «Du blir hva du leser» 12. – 15. februar 
1997: «Fantasiens spiskammer» 9. – 12. februar  
1999: «Rett til vers!» 7.- 10. februar – nordisk samtidslitteratur for barn og unge
2001: «Ja takk – begge deler!» 10.- 14. februar –  
2003: «Jeg fant! Jeg fant!» 8. – 12. februar – fokus på myter, legender og fantastisk litteratur 
2005; «Livet + boka = sant» 5. - 9. februar - blant annet med ondskap som tema
2008: «Mangfold 2008» 3.- 6. februarBok og bibliotek. 2008 Vol. 75 Nr. 2 side 28–30
2011: «Maktens pluttifikasjon» 7.- 9. februar 
 2015: «Undergang - eller overgang?» 2.-4. februar
 2017: «Den visuelle vendingen» 6.-8. februar

Referanser

Eksterne lenker
 Nettsted for 2008-konferansen
 Kommentarer om konferansen i 1997 

Kategori:Kultur i Stavanger
Kategori:Norsk barnelitteratur
Kategori:Litteraturfestivaler i Norge
Kategori:Festivaler i Rogaland
Kategori:Norden
Kategori:Repeterende arrangementer etablert i 1993